CELEX: C2006/310/06
Language: el
Date: 2006-12-16 00:00:00
Title: Υπόθεση C-393/06: Αίτηση για την έκδοση προδικαστικής αποφάσεως, την οποία υπέβαλε το Vergabekontrollsenat des Landes Wien (Αυστρία) στις 22 Σεπτεμβρίου 2006 — Ing. Aigner, Wasser-Wärme-Umwelt GmbH/Fernwärme Wien GmbH

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/4
            
         Αίτηση για την έκδοση προδικαστικής αποφάσεως, την οποία υπέβαλε το Vergabekontrollsenat des Landes Wien (Αυστρία) στις 22 Σεπτεμβρίου 2006 — Ing. Aigner, Wasser-Wärme-Umwelt GmbH/Fernwärme Wien GmbH
   (Υπόθεση C-393/06)
   (2006/C 310/06)
   Γλώσσα διαδικασίας: η γερμανική
   Αιτούν δικαστήριο
   Vergabekontrollsenat des Landes Wien (Αυστρία)
   Διάδικοι στην υπόθεση της κύριας δίκης
   
      Προσφεύγουσα: Ing. Aigner, Wasser-Wärme-Umwelt GmbH.
   
      Καθής: Fernwärme Wien GmbH.
   Προδικαστικά ερωτήματα
   
               1)
            
            
               Πρέπει η οδηγία 2004/17/EΚ περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών (1) (στο εξής: οδηγία 2004/17/EΚ) να ερμηνευθεί υπό την έννοια ότι o αναθέτων φορέας, ο οποίος δραστηριοποιείται σε έναν από τους τομείς στους οποίους αναφέρεται το άρθρο 3 της οδηγίας αυτής, εμπίπτει στο πεδίο εφαρμογής της οδηγίας αυτής και σε σχέση με μία χωριστή δραστηριότητα που ασκεί υπό συνθήκες ανταγωνισμού;
            
         
               2)
            
            
               Στην περίπτωση κατά την οποία τούτο θα έπρεπε να ισχύει μόνο για τις αναθέτουσες αρχές: πρέπει μία επιχείρηση, όπως είναι η Fernwärme Wien Ges.m.b.H., να χαρακτηριστεί ως οργανισμός δημοσίου δικαίου κατά την έννοια της οδηγίας 2004/17/EΚ ή της οδηγίας 2004/18/EΚ, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (2) (στο εξής: οδηγία 2004/18/EΚ), στην περίπτωση που παρέχει αστική θέρμανση σε μία συγκεκριμένη περιοχή χωρίς να αντιμετωπίζει στην πράξη ανταγωνισμό ή θα πρέπει να ληφθεί υπόψη η αγορά οικιακής θερμάνσεως η οποία περιλαμβάνει επίσης πηγές ενέργειας όπως είναι το φυσικό αέριο, το πετρέλαιο, ο άνθρακας κ.λπ.;
            
         
               3)
            
            
               Εμπίπτει στο πεδίο εφαρμογής της οδηγίας 2004/17/EΚ ή της οδηγίας 2004/18/EΚ μία ασκούμενη υπό συνθήκες ανταγωνισμού δραστηριότητα από εταιρία που αναπτύσσει και δραστηριότητες χωρίς βιομηχανικό ή εμπορικό σκοπό, αν μπορεί να αποκλειστεί μέσω αποτελεσματικών μέτρων, όπως είναι η χωριστή κατάρτιση ισολογισμών και τήρηση λογιστικών βιβλίων, η διασταυρούμενη χρηματοδότηση των ασκούμενων υπό συνθήκες ανταγωνισμού δραστηριοτήτων;
            
         
      (1)  JO L 134, σ. 1.
   
      (2)  JO L 134, σ. 114.